PLANINSKO DRUŠTVO CELJE MATICA                                                                            Celje,  22. 9. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
MED MANGARTOM IN PREDELOM 

MALA RUŠA,  1922 m,  

V NEDELJO,  2. oktobra 2011 

SREDI NOVEMBRA LETA 2000 JE MILIJON KUBIKOV DROBIRJA 

PO STRUGAH MANGARTSKEGA POTOKA IN PREDELICE ZASULO LOG POD MANGARTOM. 

USAD SE JE SPROŽIL NA POVRŠINI 25 ha NAD MANGARTSKO PLANINO POD SEDLOM STOŽE, 

ČEZ KATERO PO DRUGI SVETOVNI VOJNI TEČE DRŽAVNA MEJA S PREDELA NA MANGART. 

STOŽE LOČI RABELJSKI VRŠIČ IN MALO RUŠO, 

SKORAJ NIHČE PA SE PRED USODNIM DOGODKOM 

NI MENIL NE ZA VRŠIČ NE ZA MALO RUŠO NITI ZA DESET DRUGIH VRHOV 

NA TEM GREBENU MANGARTSKE SKUPINE V VZHODNIH JULIJCIH. 

POGLEDI POTNIKOV NA MANGART SO BILI VEDNO UPERJENI LE NA MOGOČNO KUPOLO. 

NA JESENSKO OBARVANEM SPREHODU 

POD VIŠINSKO MEJO 2000 METROV SE BOMO ČEZ STOŽE POVZPELI TUDI NA MALO RUŠO 

MED REMŠENDOLSKIM BELIM POTOKOM IN MANGARTSKIM POTOKOM. VABLJENI! 

OB PETIH ZJUTRAJ, OB 5:00, 

SE S POSTAJALIŠČA NA GLAZIJI OB LJUBLJANSKI CESTI 

Z NAROČENIM AVTOBUSOM ODPELJEMO ČEZ MEJNI PREHOD RATEČE PROTI TRBIŽU.  

TRBIŽA NE DOSEŽEMO, KER ŠE PRED MOSTOM PREK ZILICE

ZAVIJEMO V MALE ROVTE, KLEINGREUTH, RUTTE PICCOLO, 802 m, KI SO NAŠE IZHODIŠČE. 

S KRIŽIŠČA ZA VASJO NAS NA SLEME PROTI JUGU POPELJE POT 518.

PO TRBIŠKEM GOZDU SE MIMO PROPADAJOČE BRUNARICE, 1035 m, 

VZPNE ČEZ ESCHENTALKOGEL, FRATTA VALFRÀSSINO, 1309 m, 

KI JE NE NJEM NAŠLO PROSTOR ZAVETIŠČE GOZDNIH DELAVCEV, 

IN NAPREJ NA SEDLO, AIBLSATTEL, SELLA ALPEL, 1676 m. 

S SEDLA STOPIMO ŠE NA BLIŽNJI ODLIČNI RAZGLEDNIK AIBLKOPF, CIMA ALPEL, 1734 m, 

PREDEN NADALJUJEMO SVOJO POT POD VZHODNIMI STRMALMI PETERIH RABELJSKIH ŠPIC 

V MACESNOV RAJ NA PLANINO KOLJO JAMO Z ZAVETIŠČEM, CAPANNA 5 PUNTE, 1520 m. 

S PLANINE SE POD PETERIMI ŠPICAMI NADALJUJE POT 520 

DO NASLEDNJEGA SEDLA, SELLA DELLA MALGA, 1616 m, 

KI ŠPICE VEŽE S KROTKEJŠIM IN PRAV TAKO PETEROGLAVIM ŠOBROM. 

S STEZE PO NJIHOVEM GREBENU 

OBIŠČEMO VELIKI ŠOBER, MONTE SCIOBER GRANDE, 1845 m. 

Š ŠOBROV MEHKO PRISTANEMO V VRAŠKI ŠKRBINI, LA PORTELLA, 1798 m, NAD RABLJEM. 

PO STEZI 511 ZAVIJEMO 

POD OSOJNO STENO RABELJSKEGA VRŠIČA NA DANAŠNJE ČETRTO SEDLO STOŽE, 1736 m. 

ČEZ STOŽE NE SESTOPIMO, 

TEMVEČ SE OB DRŽAVNI MEJI PREK MANJŠE VZPETINE, 1765 m, IN MIMO MEJNIKA 6/11 

POVZPNEMO ŠE NA MALO RUŠO, GAMSSPITZE, PUNTA DEI CAMOSCI, 1922 m.

NEKOČ SO BAJE HODILI IZ SOŠKE DOLINE ČEZ STOŽE V REMŠENDOL IN NA KOROŠKO. 

KER PA JE POT ČEZ STOŽE ODNESEL USAD, SESTOPIMO Z MALE RUŠE 

PO IZSEKANI STEZI PO DOLINICI SKOZI DREN NA MANGARTSKO PLANINO, 1294 m, 

KI SAMUJE V JESENSKEM MIRU ŽE BLIZU CESTE NA MANGARTSKO SEDLO...

HODILI SMO DOBRIH 8 ur. ČEZ PRELAZ PREDEL, 1156 m, BOMO SPET DOMA OKOLI 21. ure. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 20,00 €. 

DOBER DAN NAD BELIM POTOKOM! 

Tone Primožič

